งานนายกฯ
10 ต.ค. ที่ตึกบัญชาการ ทำเนียบรัฐบาล ยิ่งลักษณ์ ชินวัตร นายกรัฐมนตรี เป็นประธานในการประชุมหารือคณะทำงาน 9 กระทรวง เพื่อติดตามวิกฤตเศรษฐกิจยุโรป ครั้งที่ 10/2555 มีรัฐมนตรีและปลัดกระทรวงจาก 13 หน่วยงานเข้าร่วม
11 ต.ค. 2555

10 ต.ค. ที่ตึกบัญชาการ ทำเนียบรัฐบาล ยิ่งลักษณ์ ชินวัตร นายกรัฐมนตรี เป็นประธานในการประชุมหารือคณะทำงาน 9 กระทรวง เพื่อติดตามวิกฤตเศรษฐกิจยุโรป ครั้งที่ 10/2555 มีรัฐมนตรีและปลัดกระทรวงจาก 13 หน่วยงานเข้าร่วม
มีเรื่องพิจารณายาวเหยียดถึง 13 เรื่อง นายกรัฐมนตรีจึงมีมติสั่งการเรื่องสำคัญให้ประชุมหน่วยงานที่เกี่ยวข้องทบทวนความสามารถในการใช้จ่ายทุกครึ่งปี และสำนักงบรายงานการใช้จ่ายงบและพยากรณ์การเบิกจ่ายงบในไตรมาสที่เหลือของปี 
มอบหมายสำนักงบพัฒนาระบบในการติดตามขั้นตอนการเตรียมงบประมาณลงทุนเพื่อให้เบิกจ่ายได้รวดเร็วขึ้น 
มอบหมายสำนักงบ เร่งรัดการเบิกจ่ายและจัดทำรายงานความคืบหน้าการเบิกจ่ายเป็นรายไตรมาส
มอบหมายกระทรวงการคลัง กระทรวงมหาดไทย สำนักงบ เร่งรัดการเบิกจ่ายเงินอุดหนุนองค์กรปกครองส่วนท้องถิ่นให้รวดเร็วยิ่งขึ้น 
มอบหมายสำนักงบพิจารณาแนวทางการจัดสรรงบประมาณที่เกี่ยวกับ 3 จังหวัดชายแดนใต้ให้มีความรวดเร็วยิ่งขึ้น โดยเฉพาะการตั้งจุดตรวจถาวร
ยังไม่จบ ยังมอบหมายอีกตั้ง 13 โครงงานแน่ะ เห็นมั้ยว่างานหนัก!